Technicko-hygienické podmienky prevádzkovania predajných miest
počas prevádzky expozície Steel Park

1.	Miesto a čas prevádzky predajného miesta: podľa prevádzkovej doby expozície Steel Park

2.	Špecifikácia a montáž predajných prístrojov – predajné prístroje (automaty) môžu mať pôdorys najviac 1,5 x 1,5 m. Presný termín a čas montáže si prevádzkovateľ dohodne s kontaktnou osobou. Počas prepravy v areáli Kulturparku celková hmotnosť vozidla s naloženým nákladom NESMIE presiahnuť 3,5 t.

3.	Zásobovanie predajných miest tovarom je možné spravidla v pracovný deň doobedu, pred tým je však vhodné upovedomiť kontaktnú osobu.

4.	Zásobovanie pitnou vodou pre potreby predaja a používanie WC zo strany prevádzkového personálu je možné v centrálnej budove určenej organizátorom.

5.	Odpad – vrecia na tuhý (komunálny) odpad si zabezpečí každý predajca cez Referát daní a poplatkov (Magistrát mesta Košice – kancelária č. D 434). V prípade biologicky rozložiteľných, kuchynských a reštauračných odpadov je prevádzkovateľ povinný nakladať s nimi v súlade so všeobecne záväzným nariadením mesta Košice č. 137 o nakladaní s komunálnymi odpadmi a drobnými stavebnými odpadmi vrátane biologicky rozložiteľných kuchynských a reštauračných odpadov od prevádzkovateľa kuchyne a elektroodpadov z domácnosti na území mesta Košice.

6.	Živnostenské oprávnenie, súhlas orgánu hygienického dozoru a zdravotný preukaz je povinný každý predávajúci v stánku (podľa sortimentu) predložiť na požiadanie kontrolných orgánov. Žiadateľ zodpovedá za dodržiavanie všetkých zdravotno-hygienických, požiarnych, bezpečnostných a iných platných právnych predpisov.

7.	Správu revízneho technika o elekr. inštalácii, v zmysle platných právnych predpisov je potrebné predložiť najneskôr pred inštaláciou vlastného stánku.

8.	Prevádzkovateľ bezodkladne oznámi organizátorovi meno zodpovednej osoby a tel. kontakt, platný počas celej doby prevádzky.

9.	Technicko – hygienické podmienky sú záväzné a musia byť umiestnené v predajnom stánku na viditeľnom mieste.

Kontaktná osoba za organizátora:
Daniel Franko (Košice – EHMK 2013, n. o.), tel.: 0915907079

V Košiciach 27. 8. 2013